Document ID: 31998R2215

KOMISSION ASETUS (EY) N:o 2215/98,
annettu 15 päivänä lokakuuta 1998,
tietyntyyppisissä tma-laatuviineissä käytettyjen perinteisten täydennysmerkintöjen suojaa koskevista yksityiskohtaisista soveltamissäännöistä annetun asetuksen (EY) N:o 881/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon erityisesti määritetyillä alueilla tuotettuja laatuviinejä koskevista erityissäännöksistä 16 päivänä maaliskuuta 1987 annetun neuvoston asetuksen (ETY) N:o 823/87 (1), sellaisena kuin se on viimeksi muutettuna asetuksella (EY) N:o 1426/96 (2), ja erityisesti sen 15 artiklan 8 kohdan,
sekä katsoo, että
komission asetuksessa (EY) N:o 881/98 (3), säädetään tietyntyyppisissä tma-laatuviineissä käytettyjen perinteisten täydennysmerkintöjen suojaa koskevista yksityiskohtaisista soveltamissäännöistä,
tuotteille, joiden osalta kuvausta ja esillepanoa koskevat säännökset eivät ole ajan tasalla, tarvitaan siirtymäkauden toimenpiteitä,
niille, joita asia mahdollisesti koskee ja jotka täyttävät mainitussa asetuksessa säädetyt edellytykset, olisi annettava lisäaikaa liitteessä mainittujen perinteisten merkintöjen luettelon täydentämiseksi; tämän asetuksen voimaantuloa olisi lykättävä kuudella kuukaudella, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 881/98 seuraavasti:
1) Lisätään 6 a artikla seuraavasti:
"6a artikla
liikkeen laskun aikaan voimassa olleiden alan säädösten mukaisesti kuvattuja ja esillepantuja viinejä, jotka eivät enää ole mainittujen säännösten mukaisia niihin tehtyjen muutosten vuoksi, voidaan pitää myyntitarkoituksessa, laskea liikkeeseen ja viedä varastojen ehtymiseen saakka.
Liikkeeseen laskettuun aikaan voimassa olevien alan säännösten mukaisia etikettiin painettuja tietoja, jotka eivät enää ole mainittujen säännösten mukaisia niihin tehtyjen muutosten vuoksi, voidaan käyttää vuoden ajan tämän muutoksen soveltamispäivämäärästä."
2) Muutetaan 7 artikla seuraavasti:
Korvataan päivämäärä "1 päivästä lokakuuta 1998" päivämäärällä "1 päivästä huhtikuuta 1999".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä lokakuuta 1998.

Labels: 7
3
17